CELEX: 32015R1421
Language: hu
Date: 2015-08-24 00:00:00
Title: A Bizottság (EU) 2015/1421 végrehajtási rendelete (2015. augusztus 24.) a Franciaország felségvizeinek bizonyos részén (Languedoc-Roussillon és Provence-Alpes-Côte d'Azur) folytatott halászatban a parti kerítőhálók telepítésének mélysége és parttól számított távolsága tekintetében az 1967/2006/EK tanácsi rendelettől való eltérés megújításáról

25.8.2015   
            
            
               HU
            
            
               Az Európai Unió Hivatalos Lapja
            
            
               L 222/1
            
         A BIZOTTSÁG (EU) 2015/1421 VÉGREHAJTÁSI RENDELETE
   (2015. augusztus 24.)
   a Franciaország felségvizeinek bizonyos részén (Languedoc-Roussillon és Provence-Alpes-Côte d'Azur) folytatott halászatban a parti kerítőhálók telepítésének mélysége és parttól számított távolsága tekintetében az 1967/2006/EK tanácsi rendelettől való eltérés megújításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a földközi-tengeri halászati erőforrások fenntartható kiaknázásával kapcsolatos irányítási intézkedésekről, a 2847/93/EGK rendelet módosításáról és az 1626/94/EK rendelet hatályon kívül helyezéséről szóló, 2006. december 21-i 1967/2006/EK tanácsi rendeletre (1) és különösen annak 13. cikke (5) bekezdésére,
   mivel:
   
               (1)
            
            
               Az 1967/2006/EK rendelet 13. cikkének (1) bekezdése úgy rendelkezik, hogy tilos vontatott halászfelszerelést használni a parttól számított három tengeri mérföld távolságon vagy az 50 méteres izobáton belül, ahol ez a mélység a parttól számított kisebb távolságon belül érhető el.
            
         
               (2)
            
            
               A Bizottság valamely tagállam kérésére lehetővé teheti az 1967/2006/EK rendelet 13. cikkének (1) bekezdésétől való eltérést, feltéve, hogy teljesülnek a 13. cikk (5) és (9) bekezdésében meghatározott feltételek.
            
         
               (3)
            
            
               2013. október 1-jén kérelem érkezett a Bizottsághoz, amelyben Franciaország eltérést kért az említett rendelet 13. cikke (1) bekezdésének első albekezdésétől a parti kerítőhálóknak a francia felségvizek bizonyos részein történő használata tekintetében, azok telepítési mélységétől függetlenül.
            
         
               (4)
            
            
               A Halászati Tudományos, Műszaki és Gazdasági Bizottság (HTMGB) 2013-ban értékelte a Franciaország által kérelmezett eltérést és a vonatkozó irányítási terv tervezetét.
            
         
               (5)
            
            
               Franciaország irányítási tervét 2014. április 15-én elfogadta (2).
            
         
               (6)
            
            
               A 13. cikk (1) bekezdésétől való eltérést az 587/2014/EK bizottsági végrehajtási határozat 2014. december 31-ig bezárólag adta meg (3).
            
         
               (7)
            
            
               A francia hatóságok 2014. november 27-én az eltérés 2014. december 31-én túli megújítását kérelmezték az Európai Bizottságtól. Franciaország aktualizált információkkal indokolta az eltérés megújítását.
            
         
               (8)
            
            
               A Franciaország által kérelmezett eltérés megfelel az 1967/2006/EK rendelet 13. cikkének (5) és (9) bekezdésében meghatározott feltételeknek.
            
         
               (9)
            
            
               Az eltérést indokolják a különleges földrajzi adottságok, ugyanis a kontinentális talapzat kiterjedése korlátozott.
            
         
               (10)
            
            
               A partról működtetett kerítőhálós halászat nincs számottevő hatással a tengeri környezetre.
            
         
               (11)
            
            
               A Franciaország által kért eltérés csupán kevés, szám szerint 23 hajót érint.
            
         
               (12)
            
            
               A parti kerítőhálós halászatot a partról folytatják sekély vízben, és az több különböző fajra irányul. Ez a fajta halászat jellegéből adódóan nem végezhető másféle halászfelszereléssel.
            
         
               (13)
            
            
               A Franciaország által 2014. április 15-én elfogadott irányítási terv biztosítja, hogy a halászati erőkifejtés a jövőben ne emelkedjen, mivel halászati engedélyt csak az említett 23 hajó kaphat, amelyek összesített erőkifejtése 1 225 kW, és amelyek már rendelkeznek Franciaország által kiadott halászati engedéllyel.
            
         
               (14)
            
            
               A kérelem olyan hajókra vonatkozik, amelyek a szóban forgó halászatban már több mint öt éve igazoltan részt vesznek, és amelyek e tevékenységüket Franciaország által az 1967/2006/EK rendelet 19. cikkének (2) bekezdése szerint elfogadott halászati irányítási terv keretében végzik.
            
         
               (15)
            
            
               Az említett hajók szerepelnek a Bizottságnak az 1967/2006/EK rendelet 13. cikkének (9) bekezdése szerinti követelményeknek megfelelően elküldött listán.
            
         
               (16)
            
            
               Az érintett halászati tevékenységek megfelelnek az 1967/2006/EK rendelet 4. cikkében foglalt feltételeknek, mivel az irányítási terv kifejezetten tiltja a védett élőhelyek felett folytatott halászatot.
            
         
               (17)
            
            
               Az 1967/2006/EK rendelet 8. cikke (1) bekezdésének h) pontjában foglalt követelmény nem alkalmazandó, mivel vonóhálós hajókra vonatkozik.
            
         
               (18)
            
            
               A 9. cikk (3) bekezdésében a legkisebb szembőségre vonatkozóan meghatározott szabályok kapcsán a Bizottság megjegyzi, hogy a szóban forgó halászati tevékenység rendkívül szelektív, a tengeri környezetre gyakorolt hatása elhanyagolható, és nem védett élőhelyek felett végzik, így Franciaország az 1967/2006/EK rendelet 9. cikkének (7) bekezdésében foglaltaknak eleget téve engedélyezte az irányítási tervben az e rendelkezésektől való eltérést.
            
         
               (19)
            
            
               Az érintett halászati tevékenység során teljesülnek az 1224/2009/EK tanácsi rendelet (4) 14. cikkében meghatározott, a halászati nyilvántartásra vonatkozó követelmények.
            
         
               (20)
            
            
               A halászati tevékenység nem zavarja a vonóhálótól, kerítőhálótól vagy egyéb vontatott hálótól eltérő felszerelést használó más hajók tevékenységét.
            
         
               (21)
            
            
               A parti kerítőhálós halászatot a francia irányítási terv úgy szabályozza, hogy az 1967/2006/EK rendelet III. mellékletében említett fajok fogásai a lehető legkisebbek legyenek.
            
         
               (22)
            
            
               A parti kerítőhálós halászat nem irányul lábasfejűekre.
            
         
               (23)
            
            
               A francia irányítási terv az abban szabályozott halászati tevékenységek keretében az 1967/2006/EK rendelet 15. cikke (3) bekezdésének megfelelően eltérést állapít meg az emberi fogyasztás céljából kirakodott szardíniaivadékok legkisebb mérete tekintetében.
            
         
               (24)
            
            
               Az 1380/2013/EU európai parlamenti és tanácsi rendelet (5) 15. cikkének (11) bekezdése úgy rendelkezik, hogy az ugyanazon cikk (1) bekezdésében meghatározott kirakodási kötelezettség hatálya alá tartozó fajok esetében a fajok minimális védelmi referenciaméret alatti fogásait közvetlen emberi fogyasztásra nem lehet felhasználni.
            
         
               (25)
            
            
               A szardíniákra 2015. január 1-jétől vonatkozik a kirakodási kötelezettség, és elvben ettől az időponttól alkalmazandó a szardíniaivadékokra a minimális védelmi referenciaméret alatti fogások közvetlen emberi fogyasztásra történő felhasználásának tilalma.
            
         
               (26)
            
            
               Ebből kifolyólag az 587/2014/EU végrehajtási rendelet a francia irányítási tervben a parti kerítőhálók tekintetében szabályozott halászati tevékenységekre eredetileg 2014. december 31-ig biztosított eltérést, mivel az irányítási tervben ezt követően váltak szükségessé a kirakodási kötelezettségnek való megfelelést biztosító módosítások.
            
         
               (27)
            
            
               Az (EU) 2015/812 európai parlamenti és tanácsi rendelet (6) tárgyalásai során azonban a társjogalkotók úgy döntöttek, hogy eltérnek az eredeti bizottsági javaslattól, és 2015. január 1-jét követően is fenntartják az 1967/2006/EK rendelet 15. cikkének (3) bekezdésében a szardíniaivadékokra vonatkozó eltérést.
            
         
               (28)
            
            
               Ezért levonható az a következtetés, hogy a francia irányítási terv 2015. január 1-jét követően is megfelelt az uniós jognak.
            
         
               (29)
            
            
               A francia irányítási terv az 1967/2006/EK rendelet 13. cikke (9) bekezdése harmadik albekezdésének megfelelően rendelkezik a halászati tevékenységek felügyeletéről.
            
         
               (30)
            
            
               A kérelmezett eltérést ezért engedélyezni kell.
            
         
               (31)
            
            
               Indokolt előírni, hogy Franciaország kellő időben és az irányítási tervben szereplő megfigyelési tervnek megfelelően jelentést tegyen a Bizottság felé.
            
         
               (32)
            
            
               Az eltérés korlátozott időbeli hatálya következtében lehetőség nyílik gyors korrekciós intézkedések alkalmazására abban az esetben, ha az irányítási terv megfigyelése szerint a kiaknázott állomány védelmi helyzete romlana, és egyben arra is, hogy egy későbbi, kiigazított irányítási terv szilárdabb tudományos alapokra épüljön.
            
         
               (33)
            
            
               Ennek megfelelően az eltérés 2018. augusztus 25-ig alkalmazandó
            
         
               (34)
            
            
               Az e rendeletben előírt intézkedések összhangban vannak a Halászati és Akvakultúraágazati Bizottság véleményével,
            
         ELFOGADTA EZT A RENDELETET:
   1. cikk
   Eltérés
   Az 1967/2006/EK rendelet 13. cikkének (1) bekezdése a Languedoc-Roussillon és Provence-Alpes-Côte d'Azur partjainál lévő francia felségvizeken nem alkalmazandó az olyan hajók által folytatott kerítőhálós halászatra, amelyek:
   
               a)
            
            
               a francia irányítási tervben említett lajstromozási számmal rendelkeznek;
            
         
               b)
            
            
               a szóban forgó halászatban már több mint öt éve igazoltan részt vesznek, és a jövőben nem növelik halászati erőkifejtésüket; valamint
            
         
               c)
            
            
               rendelkeznek halászati engedéllyel, és tevékenységüket Franciaország által az 1967/2006/EK rendelet 19. cikkének (2) bekezdésének megfelelően elfogadott halászati irányítási terv keretében végzik.
            
         2. cikk
   Megfigyelési terv és jelentéstétel
   Franciaország e rendelet hatálybalépésétől számítva három éven belül jelentést tesz a Bizottságnak az 1. cikk c) pontja szerinti irányítási tervben előírt megfigyelési tervnek megfelelően.
   3. cikk
   Hatálybalépés és az alkalmazás időtartama
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ez a rendelet 2018. augusztus 25-ig alkalmazandó.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. augusztus 24-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 409., 2006.12.30., helyesbített változat: HL L 36., 2007.2.8., 6. o.
   
   
      (2)  A Francia Köztársaság Hivatalos Lapja (JORF) 0101., 2014. április 30., 7452. o.
   
      (3)  A Bizottság 2014. június 2-i 587/2014/EU végrehajtási rendelete a Franciaország felségvizeinek bizonyos részén (Languedoc-Roussillon és Provence-Alpes-Côte d'Azur) folytatott halászatban a parti kerítőhálók telepítésének mélysége és parttól számított távolsága tekintetében az 1967/2006/EK tanácsi rendelettől való eltérésről (HL L 164., 2014.6.3., 13. o.).
   
      (4)  A Tanács 2009. november 20-i 1224/2009/EK rendelete a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről (HL L 343., 2009.12.22., 1. o.).
   
      (5)  Az Európai Parlament és a Tanács 2013. december 11-i 1380/2013/EU rendelete a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).
   
      (6)  Az Európai Parlament és a Tanács 2015. május 20-i 2015/812/EU rendelete a 850/98/EK, a 2187/2005/EK, az 1967/2006/EK, az 1098/2007/EK, a 254/2002/EK, a 2347/2002/EK és az 1224/2009/EK tanácsi rendeletnek, valamint az 1379/2013/EU és az 1380/2013/EU európai parlamenti és tanácsi rendeletnek a kirakodási kötelezettség tekintetében történő módosításáról, valamint az 1434/98/EK tanácsi rendelet hatályon kívül helyezéséről (HL L 133., 2015.5.29., 1. o.).